recursal/SuperWikiNEXT-32B huggingface dataset:
**Bouzov** on kunta (*obec*) Tšekissä Olomoucin läänissä. Se noin 30 kilometrin päässä Olomoucin kaupungista luoteeseen.

Nähtävyyksiä
------------

Bouzovin linna
Kunnan nähtävyyksiä on Bouzovin linna (*Hrad Bouzov*). Se on yksi Määrin näyttävimmistä linnoista. Linna rakennettiin goottilainen tyyliin, mutta 1800-luvun loppupuolella se muutettiin kunnostustöissä tyyliltään romanttiseksi. Linna on suosittu elokuvien kuvauspaikka.

Lähteet
-------

1. ↑  Czech Statistical Office
2. ↑  Litovel – Venice of Haná

Aiheesta muualla
----------------

* Kuvia tai muita tiedostoja aiheesta **Bouzov** Wikimedia Commonsissa

Olomoucin piirikunnan **kaupungit**, *kauppalat* ja kunnat
Babice | Bělkovice-Lašťany | Bílá Lhota | Bílsko | Blatec | Bohuňovice | Bouzov | Bukovany | Bystročice | Bystrovany | Červenka | Daskabát | Dlouhá Loučka | Dolany | Doloplazy | Domašov nad Bystřicí | Domašov u Šternberka | Drahanovice | *Dub nad Moravou* | Dubčany | Grygov | Haňovice | Hlásnice | Hlubočky | Hlušovice | Hněvotín | Hnojice | Horka nad Moravou | Horní Loděnice | Hraničné Petrovice | Huzová | Charváty | Cholina | Jívová | Komárov | Kozlov | Kožušany-Tážaly | Krčmaň | Křelov-Břuchotín | Liboš | Lipina | Lipinka | **Litovel** | Loučany | Loučka | Luběnice | Luká | Lutín | Lužice | Majetín | Medlov | Měrotín | Město Libavá | Mladeč | Mladějovice | **Moravský Beroun** | Mrsklesy | Mutkov | Náklo | *Náměšť na Hané* | Norberčany | Nová Hradečná | Olbramice | **Olomouc** | Paseka | Pňovice | Přáslavice | Příkazy | Řídeč | Samotišky | Senice na Hané | Senička | Skrbeň | Slatinice | Slavětín | Strukov | Střeň | Suchonice | Svésedlice | Štarnov | Štěpánov | **Šternberk** | Šumvald | Těšetice | Tovéř | Troubelice | Tršice | Újezd | **Uničov** | Ústín | **Velká Bystřice** | Velký Týnec | *Velký Újezd* | Věrovany | Vilémov | Želechovice | Žerotín | Libavá (sotilasalue)
Eric Rudolph vuoden lokakuussa 1997, FBI ottama kuva.
**Eric Robert Rudolph** (s. 19. syyskuuta 1966 Florida, Yhdysvallat) on terroristi, joka teki useita pommi-iskuja Yhdysvalloissa 1990-luvulla useimmiten seksuaalivähemmistöryhmille tarkoitettuihin baareihin ja aborttiklinikoihin. Iskujen seurauksena kolme ihmistä kuoli ja ainakin 150 ihmistä haavoittui. Rudolph oli pitkään FBI:n etsityimpien ihmisten listalla.

Kaikista Rudolphin suorittamista pommi-iskuista tunnetuin tapahtui Atlantassa järjestetyissä kesäolympialaisissa 27. heinäkuuta 1996. Isku surmasi yhden ja haavoitti 111 muuta. Tapauksen seurauksena media nimesi Rudolphin "*Olympic Park Bomberiksi*".

Rudolph pidätettiin Pohjois-Carolinassa 31. toukokuuta 2003. Rudolph sai elokuussa 2005 elinkautisen vankeusrangaistuksen ilman vapautumisen mahdollisuutta. Hän kärsii tuomiotansa huipputurvallisessa ADX Florence -vankilassa Coloradossa. Kuten muutkin kyseisen vankilan vangit, Rudolph viettää 23 tuntia päivästään tiiviissä sellissä, jonka kaikki huonekalut ovat betonia.

Rudolph kirjoitti vuonna 2006 Colorado Springsin The Gazette -sanomalehdelle sarjan kirjeitä, joissa hän kuvailee ADX Florence -vankilan oloja epäinhimillisiksi.

Lähteet
-------

1. ↑  Rappold, R. Scott: Bomber expresses no remorse for victims *The Gazette (Colorado Springs)*.  10.12.2006. Viitattu 16.4.2013. (englanniksi)[vanhentunut linkki]
2. ↑  How to Survive a Supermax Prison *ABC News*.  2.8.2007. Viitattu 16.4.2013. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
Eric Sevareid.
**Arnold Eric Sevareid** (26. marraskuuta 1912 Velva, Pohjois-Dakota – 9. heinäkuuta 1992 Washington, DC) oli yhdysvaltalainen toimittaja. Hän oli yksi niin sanotun Murrow’s Boys -toimittajaryhmän jäsenistä.

Valmistuttuaan Minnesotan yliopistosta vuonna 1935 Sevareid työskenteli toimittajana *Minneapolis Journalissa* 1936–1937 ja *New York Herald Tribunessa* Pariisissa, kunnes Edward R. Murrow palkkasi hänet CBS:n radion ulkomaankirjeenvaihtajaksi raportoimaan toisesta maailmansodasta 1939. Sevareid kertoi ensimmäisenä amerikkalaisena Ranskan antautumisesta Saksalle vuonna 1940.

Pariisista Sevareid pakeni sodan tieltä Lontooseen, missä hän raportoi Britannian taistelusta (*Battle of Britain*). Loppuvuodesta 1940 hän palasi Yhdysvaltoihin ja vuonna 1943 hän lähti komennukselle Itä-Aasiaan, missä hän raportoi Burman-Kiinan sotanäyttämöltä. Myöhemmin Sevareid raportoi Titon partisaaneista ja saapui eteläiseen Ranskaan ensimmäisten yhdysvaltalaisten joukkojen mukana kulkien heidän kanssaan Saksaan saakka.

Sodan jälkeen vuonna 1946 Sevareid raportoi muun muassa YK:n perustamisesta ja julkaisi teoksen *Not So a Wild Dream*. Vuosina 1946–1954 hän toimi CBS:n Washingtonin uutistoimituksen päällikkönä ollen senaattori Joseph McCarthyn kommunistivainojen ("mccarthyismin") ensimmäisiä kriitikkoja.

CBS:n Euroopan kirjeenvaihtajana Sevareid oli 1959–1961 työskennellen Ranskassa, Saksassa ja Britanniassa. Yhdysvalloissa hän tuli tunnetuksi esiintymisestään CBS:n Walter Cronkiten juontamissa iltauutisissa 1964–1977 aina eläkkeelle jäämiseensä saakka. Sevareid myös raportoi kaikista Yhdysvaltain presidentinvaaleista vuosina 1948–1976. Eläkkeelle jäätyään hän jatkoi CBS:n konsulttina ja toimi kertojana useissa dokumenttiohjelmissa.

Lähteet
-------

1. 1 2 3 4 5  Eric Sevareid *Britannica.com*. Viitattu 12.3.2016. (englanniksi)
2. 1 2 3 4 5 6 7  Auster, Albert: Eric Sevareid *Museum.tv*. Museum of Broadcast Communications.  Arkistoitu 30.11.2015. Viitattu 12.3.2016. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* Grammy Awards

 |
|  |
| Henkilöt | 
* Trove

 |
|  |
| Muut | 
* NARA
* SNAC
	+ 2
* IdRef

 |

 |
**Albert "Chalky" Wright** (10. helmikuuta 1912 Durango, Meksiko – 12. elokuuta 1957 Los Angeles, Yhdysvallat) oli yhdysvaltalainen höyhensarjan nyrkkeilijä. 

Wright ryhtyi ammattilaiseksi vuonna 1928 vain kaksi viikkoa 16-vuotissyntymäpäivänsä jälkeen. Ammattilaisurallaan hän otteli 201 ottelua, joista voitti 145 (74 tyrmäyksellä), hävisi 39 ja 16 päättyi ratkaisemattomaan. Ensimmäisessä ottelussaan hän voitti Nilo Ballesin nelieräisessä kamppailussa. Ensimmäiset vuotensa Wright otteli pääasiassa eteläisessä Kaliforniassa. 1938 hän kohtasi tulevan välisarjan maailmanmestarin Henry Armstrongin, mutta hävisi. Seuraavassa ottelussaan itäisellä rannikolla hän voitti Al Reidin. 

Vuonna 1941 Wright voitti New Yorkissa tulevan maailmanmestarin Sal Bartolon, ja pääsi tämän seurauksena 139. ammattilaisottelussaan, 14 vuoden ammattilaisuran kokemuksella, iskemään ensimmäistä kertaa urallaan tittelistä, NYSAC:n höyhensarjan mestaruudesta Joey Archibaldia vastaan. Hän voitti ottelun tyrmäyksellä 11. erässä. Lähiaikoina*milloin?* hän voitti myös kovatasoiset Jose Peraltan ja entisen mestarin Leo Rodakin. 1942 hän tyrmäsi tulevan mestarin Richie Lemosin ja puolusti mestaruuttaan menestyksekkäästi Harry Jeffraa (tyrmäys 10. erässä) ja Lulu Constantinoa vastaan. Saman vuoden marraskuussa hän kuitenkin menetti mestaruutensa hävittyään Willie Pepille. Wright ja Pep kohtasivat mestaruusottelussa vielä vuonna 1944, mutta myös tällä kertaa Pep voitti tuomarien yksimielisellä päätöksellä. Wright saavutti urallaan vielä joitakin voittoja kovatasoisia vastustajia, kuten Phil Terranovaa, Jackie Wilsonia ja Johnny Brattonia vastaan. Hän lopetti uransa vuonna 1948 201 ammattilaisottelun jälkeen.

Wright kuoli tapaturmaisesti 45-vuotiaana vuonna 1957 liukastuttuaan kylpyammeessa.

Aiheesta muualla
----------------

* Ammattilaisottelutilastot BoxRec-tietokannassa
* IBHOF / Chalky Wright (Arkistoitu – Internet Archive)
Greg Daniels
**Greg Daniels** (s. 1963) on yhdysvaltalainen televisiokäsikirjoittaja ja -tuottaja, joka on ollut tekemässä ja luomassa useita suosittuja komediasarjoja.

Daniels aloitti uransa käsikirjoittamalla sketsejä televisiosarjoihin *Not Necessarily the News* ja *Saturday Night Live*. Hän oli käsikirjoittajana animaatiosarja *Simpsoneissa* sen 5.–7. tuotantokausilla vuosina 1993–1996 ja kirjoitti sarjaan useita jaksoja, joista jakso "Lisan häät" voitti parhaan animaatiosarjan Emmy-palkinnon vuonna 1995. Vuonna 1997 Daniels kehitti animoidun tilannekomediasarjan *Kukkulan kuningas* yhdessä Mike Judgen kanssa ja työskenteli sen parissa kunnes sarja lopetettiin vuonna 2009.

Daniels loi vuonna 2005 tilannekomediasarjan *Konttori*, joka on yhdysvaltalainen versio samannimisestä brittisarjasta. Hän sekä käsikirjoitti että ohjasi useita sarjan jaksoja. Tämä sarja voitti vuonna 2006 parhaan komediasarjan Emmyn, minkä lisäksi Daniels sai vuonna 2007 henkilökohtaisen parhaan komediasarjan käsikirjoittajan Emmyn yhdestä sen jaksosta. Daniels loi sen jälkeen vuonna 2009 tilannekomediasarjan *Puisto-osasto* yhdessä Michael Schurin kanssa. Sen jälkeen Daniels on ollut tuottajana muissa sarjoissa.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat

 |
|  |
| Muut | 
* Europeana
* IdRef

 |

 |
**Nils Sture Häggblom** (22. maaliskuuta 1931 Kaskinen – 9. tammikuuta 2002 Sipoo) oli suomalainen yritysjohtaja, joka sai kauppaneuvoksen arvonimen.

Häggblomin vanhemmat olivat Hugo Häggblom ja Edit Matilda Benvik ja puoliso vuodesta 1955 opettaja Karin Margareta Sofia Nyberg. Häggblom tuli ylioppilaaksi Svenska samskolan i Kristinestadista 1950 ja valmistui ekonomiksi Svenska handelhögskolanista 1954. Hän oli SOK:n kenttäkoulutuksessa Östra Nylands Handelslagissa 1954, Lohjan Seudun Osuusliikkeessä 1955 ja SOK:n Helsingin konttorissa 1955–1956, SOK:n tuotanto-osaston vientiasioiden hoitaja 1957–1960, Helsingin konttorin aluetarkastaja 1960–1962 ja apulaiskonttorinjohtaja 1962–1967, SOK:n tarkastusosaston apulaisjohtaja 1967–1972 ja Osuuskunta Varubodenin toimitusjohtaja Helsingissä vuodesta 1985 ja Kirkkonummella 1972–1991. Häggblom oli myös Paikanvälitystoimisto Ekonomplatserin toimistonhoitaja 1952–1954. Hänellä oli lisäksi useita luottamustehtäviä, kuten esimerkiksi SOK:n hallintoneuvoston jäsenyys 1979–1991. Sotilasarvoltaan Häggblom oli reservin vänrikki. Hän sai kauppaneuvoksen arvonimen 1983.

Lähteet
-------

1. 1 2  Kotilainen, Sofia: Kauppaneuvos Sture Häggblom (1931–2002). *Suomen talouselämän vaikuttajat* -verkkojulkaisu (maksullinen). 5.9.2011. Suomalaisen Kirjallisuuden Seura. Viitattu 12.12.2022.
2. 1 2  Sture Häggblom *Biografiasampo*. Viitattu 12.12.2022.
**Sturla Böðvarsson** (s. 23. marraskuuta 1945) on islantilainen itsenäisyyspuolueen poliitikko, joka toimi vuosina 1999–2007 Islannin liikenneministerinä ja vuosina 2007–2009 Alþingin puhemiehenä.

Sturla syntyi Ólafsvíkissä. Hän valmistui puusepäksi Reykjavíkin ammattikoulusta vuonna 1966 ja rakennustekniikan kandidaatiksi Islannin teknillisestä opistosta vuonna 1973. Vuosina 1974–1991 hän toimi Stykkishólmurin kunnanjohtajana. Vuosina 1978–1985 hän toimi Stykkishólmurin ammattikoulussa opettajana. Vuosina 1990–1994 hän istui Stykkishólmurin kunnanvaltuustossa. Vuonna 1991 hänet valittiin Alþingiin. Vuosina 1991–1992 ja 1995–1999 hän toimi Alþingin 2. varapuhemiehenä, vuosina 1992-1995 Alþingin 4. varapuhemiehenä. Vuonna 1998 hän istui Yhdistyneiden kansakuntien yleiskokouksessa. Vuosina 1999–2007 hän toimi liikenneministerinä. Vuosina 2007-2009 hän toimi Alþingin puhemiehenä. Vuosina 2014–2018 hän toimi jälleen Stykkishólmurin kunnanjohtajana.

Lähteet
-------

1. ↑  Sturla Böðvarsson *Æviágrip þingmanna frá 1845*. Alþingi.  Arkistoitu 10.3.2023. Viitattu 3.5.2023. (islanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Stupendemys** on sukupuuttoon kuollut suurten makeanveden kilpikonnien suku. Sen fossiileja on löydetty Etelä-Amerikan pohjoisosista, myöhäiseltä mioseenilta aivan plioseenin alkuun ajoitetuilta kallioilta, noin 6–5 miljoonaa vuotta sitten.

*Stupendemyksen* kilpi oli yli 1,8 metriä pitkä ja se oli myös hyvin leveä. Ainakin 3,3 metrin arvioidulla kilven kokonaispituudella se oli suurin koskaan elänyt kilpikonna, ohittaen jopa *Archelonin*.

Kaksi lajia on kuvattu tähän mennessä. *Stupendemys geographicus* Venezuelasta ja *Stupendemys souzai*, hieman pienempi ja hoikkarakenteisempi Brasiliasta.

Elinympäristö
-------------

Painonsa auttoi *Stupendemystä* olemaan veden alla pitkiä aikoja, laiduntaen vesikasveja. Se oli luultavasti hyvin heikko uimari, kyvytön liikuttamaan ruumistaan nopeaa virtaa vastaan, ja todennäköisesti vältteli pienempiä virtoja.

Kaiken kaikkiaan, ajan eläimistössä oli monia suuria kasvinsyöjiä ja vähän terrestrisiä petoja. Elinympäristö oli enimmäkseen alavia sademetsiä jotka olivat kausittain veden alla, samoin kuin tulvatasangot ja rämeiköt. Jokien täytyi olla leveitä ja hitaasti liikkuvia.

Lähteet
-------

1. 1 2 3 4  Bocquentin, Jean & Melo, Janira 2006. *Stupendemys souzai* sp. nov. (Pleurodira, Podocnemididae) from the Miocene-Pliocene of the Solimões Formation, Brazil. *Revista Brasileira de Paleontologia* **9**(2): 187-192. PDF fulltext
2. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q134896
* Wikispecies: Stupendemys
* BioLib: 60931
* EoL: 4522034
* Fossilworks: 37607
* GBIF: 4819015
* IRMNG: 1038762

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: simple:Stupendemys
**Priti Sushil Patel** (s. 29. maaliskuuta 1972 Lontoo) on brittiläinen poliitikko, joka edustaa konservatiivipuoluetta.

Patel syntyi intialaiseen perheeseen, jonka suku oli muuttanut Gujaratista Ugandaan. Perhe asettui Englantiin, kun diktaattori Idi Amin oli karkottanut Ugandan aasialaiset Britannian entisestä siirtomaasta 1970-luvulla.

Ura
---

Patel opiskeli Keelen yliopistossa ja Essexin yliopistossa. Hänet valittiin kansanedustajaksi parlamentin alahuoneeseen Withamin vaalipiiristä vuonna 2010 ja uudelleen vuosina 2015 ja 2017. Patel toimi David Cameronin hallituksessa työllisyysministerinä vuosina 2015–2016. Hän kampanjoi Ison-Britannian EU-eron puolesta. EU-kansanäänestyksen jälkeen uusi pääministeri Theresa May nimitti hänet kehitysyhteistyöministeriksi.

Patel joutui eroamaan tehtävästään kehitysyhteistyöministerinä 8. marraskuuta 2017, kun kävi ilmi, että hän oli käynyt lomamatkallaan pääministerin ja hallituksen tietämättä tapaamassa Israelin johtoa. Israelin tukijana tunnettu Patel ehdotti matkansa jälkeen, että Britannia ohjaisi kehitysyhteistyövarojaan Israelin armeijalle käytettäväksi humanitaariseen apuun Israelin miehittämällä Golanin ylängöllä. Britannia ei tunnusta Israelin oikeutta hallita Golania.

Lähteet
-------

1. ↑  The Rt Hon Priti Patel MP *gov.uk*. Viitattu 19.9.2017.
2. ↑  editor, Anushka Asthana Political. "Priti Patel: an outspoken Brexiter who went too quietly to Israel", *The Guardian*, 8 November 2017. (en-GB) Archived from the original on 13 November 2017.
3. ↑  Priti Patel, MP: The New Face Of Britain’s Conservative Party *International Business Times*.  8.1.2013. Viitattu 9.11.2017.
4. ↑  200 small businesses call for Brexit as Tory minister says EU is like ‘Titanic’ *express.co.uk*. 3.3.2016. Viitattu 19.9.2017.
5. ↑  Salattuja työtapaamisia lomamatkalla – Britannian kehitysministeri erosi *Yle Uutiset*. Viitattu 8.11.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Priti Patel**.
* Kotisivut
* Parlamentin sivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* UK Parliament

 |
|  |
| Muut | 
* IdRef

 |

 |
Private Snafu
**Private Snafu** (suom. *sotamies Snafu*) oli päähahmo Yhdysvaltain maavoimien animaatiotekniikalla toteutetussa koulutuselokuvasarjassa, jota tehtiin vuosina 1943–1945. Hahmon nimi tulee yhdysvaltalaisesta sotilasslangista, jossa SNAFU on lyhenne sanoista *Situation Normal, All Fucked/Fouled Up*. Hahmon luoja oli Armed Forces Motion Picture Unitin johdossa ollut elokuvaohjaaja Frank Capra. Private Snafu -elokuvia tehtiin kaikkiaan 28 kappaletta. Niistä 25 tuotti Warner Bros. UPA tuotti kaksi ja Harman-Ising Studio yhden. Elokuvien ohjaajina olivat muun muassa Chuck Jones, Frank Tashlin ja Bob Clampett. Snafun ääniroolin esitti Mel Blanc. Elokuvien käsikirjoittajina olivat Theodor "Dr. Seuss" Geisel ja P. D. Eastman.

Private Snafu on Yhdysvaltain armeijan huonoin sotilas, joka tekee kaiken väärin ja usein kuolee oman toimintansa seurauksena. Elokuvien aiheina olivat muun muassa suojautuminen taudeilta ja asekoulutus. Normandian maihinnousun lähestyessä useissa elokuvissa käsiteltiin varomattomien puheiden aiheuttamia riskejä.

Lähteet
-------

1. 1 2 3  Dow, Christopher: Private Snafu's Hidden War Bright Lights Film Journal. Viitattu 4.4.2010. (englanniksi)
2. 1 2  Johnson, Gary: Images - The Complete Uncensored Private Snafu imagesjournal.com. Viitattu 4.4.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Private Snafu**.
* Private Snafu -elokuvia Internet Archivessa (englanniksi)
**Röyhelökotinga** (*Cephalopterus ornatus*) on suurikokoinen eteläamerikkalainen varpuslintu. Lajin nimesi Étienne Geoffroy Saint-Hilaire 1809.

Koko ja ulkonäkö
----------------

Linnun pituus on noin 51 cm, eli se on suurimpia varpuslintuja. Koiras on yli puolitoista kertaa naarasta painavampi, painaen 680–745 g. Koko höyhenpuku on musta. Päälaella on pitkistä, eteenpäin kaartuvista höyhenistä muodostunut töyhtö, josta laji on saanut englanninkielisen nimensä *Amazonian Umbrellabird*. Töyhdön höyhenten ruodot ovat vaaleita. Kurkussa roikkuu pitkä, kihartuvista höyhenistä muodostunut "parta", joka on kiinnittynyt löysään venyvään ihopoimuun. Koiraan töyhtö ja parta ovat huomattavasti suuremmat kuin naaraan. Koiraan silmän iiris on lähes valkoinen. Kynnet ovat voimakkaat, samoin kuin varismainen nokka. Laji liikkuu enimmäkseen metsän latvuskerroksessa. Lennossa töyhtö on painettu päätä vasten ja parta rintaa vasten.

Koiraan soidinhuuto on kumea ja kauas kuuluva *boooo*. Huutaessaan se istuu oksalla vartalo eteenpäin taivutettuna sekä töyhtö ja parta levitettyinä.

Esiintyminen
------------

Röyhelökotinga elää Etelä-Amerikan koillis- ja keskiosissa lähinnä Amazonin vesistöalueella. Laji on paikkalintu ja sen kanta on elinvoimainen.

Elinympäristö
-------------

Elää metsissä ja metsäaukeilla, joenvarsilla, tasankojen metsäsaarekkeissa ja saarissa.

Lisääntyminen
-------------

Oksista ja risuista laadittu hutera pesä sijaitsee puussa. Munia on vain yksi. Poikanen on pienenä alaston ja Wallacen sanoin "ruma".

Ravinto
-------

Syö enimmäkseen hedelmiä, joiden siemenkivet se oksentaa noin tunnin kuluttua syömisestä. Sadekausina, jolloin hedelmät ovat vähissä, se syö pääasiassa hyönteisiä ja hämähäkkejä.

Lähteet
-------

* Perrins, Christopher M. (päätoim.) 1992: Otavan lintutieto – Maailman linnut. Otava. Italia. ISBN 951-1-12001-8
* The Alfred Russel Wallace Page
* Answers.com

### Viitteet

1. ↑  BirdLife International: *Cephalopterus ornatus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 7.1.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2469246
* Wikispecies: Cephalopterus ornatus
* BirdLife: 22700940
* BOLD: 116137
* CoL: 5XJ58
* BOW: amaumb1
* eBird: amaumb1
* EoL: 916689
* GBIF: 5959196
* iNaturalist: 8809
* IRMNG: 11266908
* ITIS: 559104
* IUCN: 22700940
* NCBI: 114276
* Neotropical: amaumb1
* Species+: 5218
* Xeno-canto: Cephalopterus-ornatus
* ZooBank: 8A0CF46B-915D-49F1-B8E4-B934E0B3CF5F

 |

 |
Aalto lyö rantaan Portugalin rannikolla.
**Rantavoimat** ovat maan ja veden rajalla vaikuttavia ilmiöitä, jotka vähitellen muuttavat rannan muotoa. Rantavoimia synnyttävät aallot, vuorovesi, merivirrat, jokivirtaukset, tuuli ja jääpeitteen liikkeet. Ne kuluttavat ja kasaavat maa-aineksia, jolloin syntyy rantamuodostumia. Kalliorantoja rapauttaa pääasiassa maalta lähtöisin oleva irtoaines, joka hioo, jyrsii ja hakkaa kalliota aallokon ja rantavirtausten liikuttamana. Kulumisen nopeus vaihtelee paljon. Pysyvän jään peittämiin rannikoihin vaikuttaa vain jään liikkeet, tropiikissa rantavoimien vaikutusta heikentävät vuorovesivyöhykkeeseen asti ulottuva tiheä kasvillisuus ja irtoaineksen hienojakoisuus. Lauhkean vyöhykkeen kylmissä osissa rantavoimat ovat suurimmillaan. Siellä jäätymisen rapauttamia kallioita kuluttavat tyrskyt ja liikkuvat ahtojäät.

Rantavoimat aikaansaavat rantatörmän ja sen edustalle rantatasanteen, joiden ulkonäköön vaikuttaa ranta-ainesten kestävyys. Lujaa kallioperää muovaavat veden ja jään liikkeet muotojen riippuessa kallion halkeamista, raoista ja liuskeisuudesta. Hauraiden kivilajien rapautuminen on nopeaa ja hiekkaisessa harjussa rannan siirtyminen on ripeää. Meri ei sellaisessa paikassa siirrä paljoakaan pois rantatasanteelle kertyvää irtoainesta.

Kun rantavirtaus heikkenee, sen kuluttamat, lajittelemat ja siirtämät maa-ainekset laskeutuvat pohjaan pysyvästi tai odottamaan seuraavaa virtausta. Kasautumista tapahtuu varsinkin lahdissa ja kasvien kasvupaikoilla. Esteettömillä alueilla karkea-aines muodostaa tasaista rantaa tai särkkiä. Keräytyvän aineksen määrästä riippuu oheneeko vai paksuneeko kerrostuma. Se näkyy rantaviivan siirtymisenä merelle tai maalle päin. Tuuli pystyy lennättämään hiekkaa ja kerrostamaan sen dyyneiksi mantereelle. Dyynien esiasteilla on kasveja, jotka kestävät suolaa ja hiekalla peittymistä. Niiden takana ovat varsinaiset dyynit, jotka usein ovat ainakin osaksi kasvien paikalleen sitomia. Paljailta alueilta tuuli lennättää hiekkaa uuteen kasautumaan.

Lähteet
-------

1. ↑  *Facta 2001,* WSOY 1981–1987, ISBN 951-0-10221-0, hakusana ranta.
2. 1 2 3  *Otavan suuri ensyklopedia,* Otava 1978–1983, ISBN 951-1-05063-X, hakusana rannikko.
**Seanad Éireann** on Oireachtasin, Irlannin parlamentin, ylähuone. Alahuone Dáil Éireannista poiketen Seanadin edustajia ei valita suoralla vaalilla.

Seanadissa on yhteensä 60 jäsentä (senaattoria), joista 43 valitsee viisi paneelia, joiden jäsenet koostuvat ammatillisten ryhmien edustajista: kulttuuri- ja opetus, maatalous, työntekijät, teollisuus sekä kauppa- ja julkishallinto.*selvennä* National University of Irelandin ja Trinity Collegen alumnit puolestaan valitsevat molemmat kolme senaattoria. Loput 11 senaattoria nimittää pääministeri, eli taoiseach.

Senaattorit eivät edusta puolueita, mutta käytännössä Seanadin voimasuhteet muistuttavat alahuonetta, sillä taoiseachin omien valintojen lisäksi viiden paneelin jäsenten valinnan suorittavat äänestyksessä tulevan alahuoneen ja väistyvän Seanadin jäsenet sekä Irlannin kreivikuntien ja valtuustojen edustajat.

Enda Kennyn hallitus ajoi Seanadin lakkauttamista lokakuussa 2013 pidetyssä kansanäänestyksessä, jossa lakkautusehdotusta hylättiin äänestäjien enemmistön (51,7 %) vastustettua sitä. Pääministeri Kennyn mukaan ylähuoneen lakkautus olisi säästänyt noin 20 miljoonaa euroa vuodessa. Hän myös kertoi pitävänsä ylähuonetta epädemokraattisena ja elitistisenä historiallisena jäänteenä.

Lähteet
-------

1. 1 2  About: Seanad Oireachtas. Viitattu 25.12.2017. (englanniksi)
2. ↑  Kataja-Lian, Marika: Irlannin pääministeri halusi eroon senaatista – äänestäjät toista mieltä *yle.fi*.  5.10.2013. Yle Uutiset. Viitattu 19.4.2019.

Aiheesta muualla
----------------

* Kuvia tai muita tiedostoja aiheesta **Seanad Éireann** Wikimedia Commonsissa

* Irlannin parlamentti (englanniksi, iiriksi)
**Alojz "Lojze" Peterle** (s. 5. heinäkuuta 1948) on slovenialainen poliitikko ja diplomaatti. Hän johti Slovenian Kristillisdemokraattista puoluetta sen perustamisesta, 1980-luvun lopulta, sen yhdistymiseen muihin puolueisiin 2000-luvulla. 

Peterle tuli - tuolloin vielä Jugoslaviaan kuuluneen - Slovenian pääministeriksi toukokuussa 1990 Demokraattisen opposition koalition voitettua parlamenttivaalit. Seuraavana vuonna hän julisti Slovenian itsenäiseksi valtioksi. Peterle toimi pääministerinä toukokuuhun 1992 saakka. Hän toimi varapääministerinä ja ulkoministerinä tammikuusta 1993 lokakuuhun 1994 sekä uudelleen ulkoministerinä kesäkuusta marraskuuhun vuonna 2000. 

Vuoden 2004 EU-vaaleissa Peterle valittiin Europarlamenttiin Uuden Slovenian listoilta. Hänet valittiin edustamansa Euroopan kansanpuolueen varapuheenjohtajaksi kolmivuotiskaudeksi maaliskuussa 2006.

Marraskuussa 2006 Peterle ilmoitti osallistuvansa Slovenian presidentinvaaleihin 2007. Hän pääsikin toiselle kierrokselle, mutta hävisi Danilo Türkille saaden itse vain 31 % äänistä.

Lähteet
-------

1. ↑  Alojz Peterle Elected EPP Vice President *STA*. Viitattu 17.8.2022.
2. ↑  Vasemmistolainen Türk Slovenian presidentiksi HS.  Arkistoitu 13.11.2007. Viitattu 11.11.2007.


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Slovenian pääministerit |
| --- |
|  |
| Sosialistinen tasavalta (1944–1991) | 
* Kidrič
* Marinko
* Kraigher
* Avbelj
* Smole
* Kavčič
* Marinc
* Vratuša
* Zemljarič
* Šinigoj

 | Slovenian pääministerin lippu |
|  |
| Tasavalta (1991–) | 
* Peterle
* Drnovšek
* Bajuk
* Drnovšek
* Rop
* Janša
* Pahor
* Janša
* Bratušek
* Cerar
* Šarec
* Janša

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Alankomaat

 |

 |
**Leo Aristides Sirelius** (26. helmikuuta 1863 Pietari – 30. tammikuuta 1937 Helsinki) oli Venäjän keisarikunnan armeijassa palvellut suomalainen kenraalimajuri, joka toimi 1911–1916 Mikkelin läänin ja 1916–1917 Vaasan läänin kuvernöörinä.

Leo Sireliuksen vanhemmat olivat kenraalimajuri Otto Arvid Ferdinand Sirelius ja vapaaherratar Maria Stackelberg. Sirelius kävi Paavalin sotaopiston Pietarissa ja palveli vuodesta 1884 alkaen upseerina Venäjän armeijassa. Vuosina 1885–1896 hän kuului Henkikaartin suomenmaalaiseen rykmenttiin ja oli sen jälkeen reservissä, kunnes sai tammikuussa 1900 eron palveluksesta alikapteenina. Hän kuitenkin palasi hieman myöhemmin aktiivipalvelukseen ja toimi 1903–1909 Viipurin vt. poliisimestarina. Toukokuussa 1911 Sirelius nimitettiin everstiksi ylennettynä Mikkelin läänin kuvernööriksi, ja hänen virkansa vakinaistettiin neljä kuukautta myöhemmin. Elokuussa 1916 hän siirtyi Vaasan lääniin. Hän erosi helmikuun vallankumouksen jälkeen huhtikuun 1917 alussa virastaan sekä sotapalveluksesta, ja sai eronsa yhteydessä kenraalimajurin arvon. Hän muutti sen jälkeen asumaan Pietariin, mutta palasi Suomeen vuonna 1922.

Jalkaväenkenraali Otto Leonidas Sirelius oli Leo Sireliuksen veli.

Lähteet
-------

1. 1 2  Leo Sirelius *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura.
2. ↑  Лео-Аристид Оттович Сирелиус (venäjäksi) Grwar.ru. Viitattu 16.10.2014.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Vaasan läänin maaherrat ja kuvernöörit |
| --- |
|  |
| Ruotsi (1776–1809) | 
* Cedeström
* Tandefelt
* Krabbe
* Wanberg
* von Schoultz

 |
|  |
| Venäjän keisarikunta (1809–1917) | 
* de Carnall
* Wärnhjelm
* Armfelt
* Mannerheim
* Cronstedt
* Bergenheim
* Federley
* von Rechenberg
* von Blom
* Wrede
* Procopé
* Järnefelt
* Schauman
* von Kothen
* Björnberg
* Knipovitš
* de Pont
* Widnäs
* Sillman
* Sirelius

 |
|  |
| Suomi (1917–1997) | 
* Torppa
* Heikel
* Sarlin
* Heinrichs
* Martonen
* Lahdensuo
* Tarjanne
* Ahlbäck
* Viitanen
* Pohjonen
* Kangasniemi
* Westergård

 |

 |
**Leo Tuisku** (s. 7. marraskuuta 1969 Vaasa) on entinen suomalainen jalkapalloilija. Hän oli pelipaikaltaan keskikenttäpelaaja.

Tuisku on Bollklubben-48:n kasvatti. Hän teki ensiesiintymisensä seuran edustusjoukkueessa II divisioonan kaudella 1987. Kaudeksi 1989 Tuisku siirtyi Ruotsin 1. divisioonassa pelanneeseen Motala AIF:ään. Vuoden 1990 hän pelasi FF Jarossa I divisioonassa, mutta palasi Ruotsiin kauden päätteeksi.

Vuonna 1992 Tuisku siirtyi Vaasan Palloseuraan. Hän pääsi suureen rooliin joukkueen pelatessa I divisioonassa ja teki seitsemän maalia VPS:n onnistuessa nousemaan Veikkausliigaan kaudeksi 1995. Pääsarjatasolla Tuiskun peliaika kuitenkin väheni ja hän esiintyi kahden vuoden aikana vain 16 liigaottelussa, joista yhden lainalla Mikkelin Palloilijoissa. Kaudella 1995 Tuisku oli lainalla myös Kokkolan Pallo-Veikkojen riveissä Ykkösessä.

Kaudeksi 1997 hän liittyi Kakkoseen nousseen IF Hoppetiin yhdessä VPS:n aikaisten joukkuetovereidensa Pasi Nevanperän ja Reijo Palovuoren kanssa. Joukkue onnistui säilymään sarjassa, mutta antoi sarjapaikkansa seuraavalla kaudella vasta perustetulle FC Korsholmille. Tuisku pelasi uudessa seurassa kaudet 1998–2000 ennen siirtymistään FC Kiistoon. Yhden vuoden jälkeen hän siirtyi takaisin FC Korsholmiin, joka pelasi nyt Ykkösessä. Kesken toisen kautensa Tuisku kuitenkin palasi sarjatasoa alempana olleeseen Kiistoon, jossa hän lopetti uransa 2004.

Valmennusuransa Tuisku aloitti FC Korsholmissa pelaajavalmentajana kaudella 1998. Kausina 2001 ja 2003–2004 hän toimi samassa tehtävässä FC Kiistossa. Pelaajauransa lopetettuaan Tuisku siirtyi Vaasan Palloseuran apuvalmentajaksi. Kaudella 2006 hän työskenteli VPS-juniorien valmennuspäällikkönä. Seuraavan kerran päävalmentajana Tuisku toimi VPS-j:n edustusjoukkueessa Kolmosen kaudella 2009.

Tuisku esiintyi kahdesti alle 17-vuotiaiden maajoukkueessa vuonna 1987.

Lähteet
-------

1. ↑  Kaksi maalia II divisioonan kaudella 1987
2. 1 2 3  Vuorinen, Juha & Kasila, Markku: *Pelimiehet – Suomen jalkapallon pelaajatilastot 1930–2006*, s. 348. Suomen urheilumuseosäätiö, 2007. ISBN 978-952-99075-9-5.
3. ↑  Lahtinen, Esko S. – Malmberg, Kirsti – Sainio, Iris: *Jalkapallokirja 1988*, s. 51. Suomen Palloliitto, 1988. ISBN 951-9392-23-8.
**Ensimmäinen opettaja** (ven. Первый учитель, *Pervyi utšitel*) on Andrei Mihalkov-Kontšalovskin ohjaama neuvostoliittolainen draamaelokuva vuodelta 1965. Se perustuu Tšingiz Aitmatovin romaaniin, jonka pohjalta käsikirjoituksen ovat laatineet yhdessä kirjailijan kanssa ohjaaja ja Boris Dobrodejev. Kontšalovski teki elokuvan lopputyönään yleisliittolaisen elokuvainstituutin elokuvakoululle Moskovassa.

Juoni
-----

Ihanteellinen tarina korostaa neuvostovallan siunauksellista vaikutusta syrjäkylien oloihin ja alistettujen naisten tasa-arvoistumiseen. Komsomolilainen nuorukainen Djuišen (Bolot Beišenalijev) saapuu kansalaissodan päätyttyä vuonna 1924 isänsä kotikonnuille Kukureun kylään Kirgisiassa. Hän on oppinut armeijassa lukemaan ja haluaa nyt jakaa oppiaan kylän lapsille. Kyläläisten ivasta välittämättä hän avaa kyläkoulun ja saa sinne oppilaita. Uskollisin ja lahjakkain heistä on 14-vuotias orpotyttö Altynai (Natalia Arinbasarova), jonka opettaja järjestää kouluun tasavallan pääkaupunkiin Taškentiin. Tytön sukulaiset kuitenkin naittavat hänet perinteen mukaan toiseksi vaimoksi väkivaltaiselle miehelle.

Rooleissa
---------

|  |  |  |
| --- | --- | --- |
|  Bolot Beišenalijev  | … |  Djushen
  |
|  Natalja Arinbasarova  | … |  Altynai
  |
|  Darkul Kujukova  | … |  Koltonai
  |
|  Idris Nogaibajev  | … |  Nermagamet
  |
|  M. Kyshtobajev  | … |  Saltymkul
  |

Vastaanotto
-----------

Elokuvan kylpemiskohtaus herätti pahennusta seksittömään neuvostoelokuvaan tottuneissa.

Suomessa Kontšalovski sai elokuvista *Ensimmäinen opettaja*, *Aateliskoti* ja *Vanja-eno* parhaan ulkomaisen ohjaajan Jussi-palkinnon vuonna 1973.

Elokuvan tv-esityksen alla 1977 *Helsingin Sanomien* Mauri Taviola kirjoitti. että se sisältää kiinnostavaa kirgisialaisen kylän elämänmenon kuvausta. Hän piti elokuvaa Kontšalovskin siihen mennessä vähiten tunnettuna mutta myös ehkä parhaana. Vuosikymmen myöhemmin saman lehden Mikael Fräntille elokuvan ajan ja paikan vaikutelma tuntui todelta ja henkilöhahmot rikkailta.

Lähteet
-------

1. 1 2 3  Silo, Airi: Ensimmäinen opettaja  2007. Suomi-Venäjä-Seuran elokuvaosasto Mahorkka ja Siansorkka ry. Viitattu 29.4.2019.
2. ↑  Filmiaura Jussit.fi: Jussi-voittajat kautta aikojen
3. ↑  Taviola, Mauri: "Ensimmäinen opettaja".  *Helsingin Sanomat*, 18.11.1977, s. 45. Näköislehden aukeama (tilaajille).
4. ↑  Fränti, Mikael: Opettaja kirgiisikylässä.  *Helsingin Sanomat*, 14.1.1987, s. 57. Näköislehden aukeama (tilaajille).
**Ensimmäinen murhani** on vuonna 1993 ilmestynyt Leena Lehtolaisen ensimmäinen rikosromaani ja Maria Kallio -dekkari.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Romaanin päähenkilö on Helsingin poliisilaitoksen rikososaston väkivaltatoimistossa sijaisena toimiva poliisi Maria Kallio. Hän selvittää henkirikosta, joka paljastuu hänen ensimmäiseksi murhatutkinnakseen. Aiemmat hänen tutkimansa henkirikostapaukset olivat lähes aina alkoholiin liittyneitä tappoja.

Kirjan uhri on opiskelijakuorossa laulanut charmikas naistenmies Jukka Peltonen. Hän on sotkeutunut huumekauppaan, prostituutioon sekä laittoman viinan levitykseen, mikä osoittautuu myöhemmin murhan motiiviksi.

Pääepäillyt koostuvat lähinnä muista kuorolaisista. Heihin kuuluu muun muassa Antti Sarkela, jonka kanssa Kallio myöhemmin menee naimisiin ja saa lapsia. Murhaaja osoittautuikin lopulta kuoron jäseneksi. Hän oli Peltosen harjoittamaan huumekauppaan sotkeutunut nuori nainen nimeltään Tuulia. Tuulia oli ottanut Peltosen hengiltä petoksen johdosta. Peltonen oli uskotellut tytölle, että tämä oli salakuljettanut hasista, mutta lopulta paljastui, että kyse oli ollut paljon laajemmasta kansainvälisestä kokaiinibisneksestä.

Tuulia alkaa kotonaan käyttäytyä uhkaavasti, kun Maria kertoo tietävänsä, että Tuulia on murhannut Jukan. Kallion esimies, alkoholisoitunut Kalevi Kinnunen ampuu Tuuliaa olkapäähän. Tuulia päätyy sairaalaan ja jää henkiin. Epäselväksi kuitenkin jää, onko tämä oikeustoimikelpoinen.

**Juonipaljastukset päättyvät tähän.**

Lähteet
-------

1. ↑  Ensimmäinen murhani *Kirjasampo.fi*. Viitattu 18.12.2014.
**Kristján Þór Júlíusson** (s. 15. heinäkuuta 1957) on islantilainen itsenäisyyspuolueen poliitikko, joka toimi Alltingin jäsenenä vuosina 2007–2021 sekä terveysministerinä, opetus- ja kulttuuriministerinä, pohjoismaisen yhteistyön ministerinä sekä kalastus- ja maatalousministerinä.

Kristján syntyi Dalvíkissa. Hän suoritti merikapteenintutkinnon vuonna 1978. Vuosina 1981–1984 hän opiskeli islannin kieltä ja yleistä kirjallisuutta Islannin yliopistossa ja suoritti vuonna 1984 opettajantutkinnon. Vuosina 1978–1985 hän työskenteli perämiehenä ja kapteenina. Vuosina 1981–1986 hän toimi opettajana. Vuosina 1986–1994 hän oli Dalvíkin kunnanjohtaja, vuosina 1998–2006 Akureyrin kunnanjohtaja.

Vuoden 2007 parlamenttivaaleissa Kristján valittiin Alltingiin Norðausturkjördæmi-vaalipiiristä. Hänet nimitettiin vuonna 2013 terveysministeriksi. Vuonna 2017 hän toimi lisäksi pohjoismaisen yhteistyön ministerinä. Vuosina 2017–2021 hän toimi kalastus- ja maatalousministerinä.

Kristján on naimisissa Guðbjörg Baldvinsdóttir Ringstedin kanssa. Heillä on neljä lasta.

Lähteet
-------

1. 1 2 3  Kristján Þór Júlíusson *Æviágrip þingmanna frá 1845*. Alþingi.  Arkistoitu 4.6.2022. Viitattu 4.6.2022. (islanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Marco Sørensen vuonna 2012.
**Marco L. Sørensen** (s. 6. syyskuuta 1990 Svenstrup) on tanskalainen moottoriurheilija. Vuonna 2009 Sørensen kuului Renault'n nuorten kuljettajien kehitysohjelmaan. Vuodet 2012–2014 hän kuului Lotuksen kehitysohjelmaan. Hänen nuorempi veljensä Lasse Sørensen on myös moottoriurheilija.

Ura
---

Sørensen kilpaili Karting-sarjoissa vuodet 1998–2006, jonka jälkeen hän siirtyi kilpailemaan Tanskan Formula Ford -sarjaan vuonna 2006. Hän jatkoi sarjassa vuonna 2007 sijoittuen loppupisteissä kolmanneksi. Vuonna 2008 Sørensen ajoi ADAC Formel Masters -sarjassa sijoittuen sarjan neljänneksi. Samana vuonna hän ajoi Britannian Formula Ford -sarjassa sijoittuen sarjan kahdeksanneksi. Vuonna 2009 Sørensen ajoi Formula Renault Northern European Cup -sarjassa sijoittuen kolmanneksi. Samana vuonna hän ajoi Eurocup Formula Renault -sarjassa ollen sarjan 15:s. Vuonna 2010 Sørensen kilpaili Saksan F3-sarjassa sijoittuen 11:nneksi. Vuonna 2011 hän jatkoi sarjassa ja sijoittui loppupisteissä toiseksi. 

Vuonna 2012 Sørensen ajoi World Series by Renault -sarjassa voittaen yhden kilpailun sijoittuen loppupisteissä kuudenneksi. Vuonna 2013 Sørensen jatkoi sarjassa. Hän voitti Itävallan viikonlopun molemmat kilpailut sijoittuen loppupisteissä seitsemänneksi. Vuonna 2014 Sørensen jatkaa kolmannen kauden sarjassa siirtyen Tech 1 Racing -talliin saavuttaen yhden kakkossijan Monacon kilpailusta sijoittuen sarjassa 12:nneksi. Samana vuonna hän debytoi kesken kauden GP2-sarjassa voittaen yhden kilpailun kauden aikana sijoittuen sarjan 11:nneksi. Vuonna 2015 Sørensen jatkoi GP2-sarjassa siirtyen Carlin -talliin. Hän ei saavuttanut pisteitä lainkaan kauden aikana ja hän jätti loppukauden kilpailut väliin ja hänen paikkansa otti Johnny Cecotto Jr.

F1-ura
------

Vuonna 2009 Sørensen kuului Renault'n nuorten kuljettajien kehitysohjelmaan. Vuodet 2012–2014 Sørensen kuului Lotuksen nuorten kuljettajien ohjelmaan. Vuonna 2014 hän toimi tallin testi- ja varakuljettajana.

GP2 -tulokset
-------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | MP Motorsport | BHRFEA  | BHRSPR  | ESPFEA  | ESPSPR  | MONFEA  | MONSPR  | AUTFEA  | AUTSPR  | GBRFEA9 | GBRSPR8 | GERFEA9 | GERSPR4 | HUNFEA10 | HUNSPR10 | BELFEA14 | BELSPR11 | ITAFEA7 | ITASPR4 | RUSFEA8 | RUSSPR1 | ABUFEAKesk. | ABUSPR21 | 47 | 11. |
| 2015 | Carlin | BHRFEAKesk. | BHRSPR21 | ESPFEA19 | ESPSPR22 | MONFEAKesk. | MONSPR20 | AUTFEA18 | AUTSPR16 | GBRFEA  | GBRSPR  | HUNFEA  | HUNSPR  | BELFEA  | BELSPR  | ITAFEA  | ITASPR  | RUSFEA  | RUSSPR  | BHRFEA  | BHRSPR  | ABUFEA  | ABUSPR  | 0 | 33. |
**Paattisten työväentalo** on Turun kaupungin Paattisten kylässä sijaitseva työväentalo.

Historiaa
---------

Paattisten työväenyhdistys on perustettu vuonna 1906. Yhdistys rakensi työväentalon vuonna 1910. Talo sijaitsi aluksi vuokratontilla, joka lunastettiin omaksi vuonna 1953. .

Rakennus
--------

Talo on ollut suorakaiteen muotoinen ja melko pieni ja käsittänyt juhlasalin, näyttämön sekä ravintola keittiöineen. Taloa on laajennettu vuonna 1954, juhlasali ja näyttämö laajennettiin koko vanhan osan kokoisiksi. Eteishalli, vaatesäilö, ravintola ja keittiö sijaitsivat laajennusosassa. Talo on maalattu punaiseksi ja vuorattu rimalaudoituksella. Ulkonäkö on säilynyt. Vanhan rakennuksen kivijalka on luonnonkivistä ja uudisosan betonista.

Aiheesta muualla
----------------

* Kalle Holmberg Taistojen tiellä Paattisen työväentalolla 1972 Ylen elävä arkisto. Viitattu 1.11.2022. </ref>

Lähteet
-------

1. 1 2  Willner, Margareta: *Varsinais-Suomen työväentalot*. Suomentanut Munter, Riitta. Turun kaupungin historiallinen museo, 1978. ISBN 951-9125-19-1.
**Longane** (m.kreik. Λογγάνη, *Longanē*, myös *Longone*, Λογγώνη, *Longōnē*) oli antiikin aikainen kaupunki ja kaupunkivaltio (*polis*) Sikeliassa eli Sisilian saarella nykyisen Italian alueella. Se sijoitetaan nykyisen Rodì Milicin kunnan alueelle lähelle nykyistä Milicin kylää.

Maantiede
---------

Longanen oletetaan sijainneen Peloros-vuorilla Sisilian pohjoisosissa noin viisi kilometriä sisämaahan saaren pohjoisrannikosta. Rannikolla sen länsipuolella sijaitsi Tyndaris ja itäpuolella Mylai. Kaupungin todennäköinen paikka on tasangolla nykyisten Rodin ja Milicin kylien yläpuolella Termini- (antiikin Longanos) ja Mazzarra-jokien laaksojen välillä. Kaupungin akropoliina eli linnavuorena toimi ilmeisesti nykyinen Monte Ciappa noin 1,3 kilometriä Milicistä luoteeseen. Kaupungille on ehdotettu kuitenkin myös muita sijaintipaikkoja.

Historia
--------

Longanen paikka on löytöjen perusteella ollut asuttu keskiseltä pronssikaudelta 1700–1400-luvuilta eaa. lähtien. saakka Kaupunkia ei mainita antiikin kirjallisissa lähteissä. Longanos-joki sen sijaan mainitaan paikkana, jonka rannalla Syrakusan tyranni Hieron II voitti mamertiinit vuonna 268 eaa.

Kaupungin väestö koostui osaksi kreikkalaisista ja osaksi saaren ei-kreikkalaisesta väestöstä, mutta se hellenisoitui ajan kuluessa. Kaupungin kansalaisesta käytettiin etnonyymiä *Longenaios* (Λονγεναῖος) tai *Longanaios* (Λογγαναῖος).

Vaikka Longane on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se luetaan polikseksi lähinnä sillä perusteella, että se löi 400-luvulla eaa. omaa kreikkalaistyylistä pronssirahaa. Kaupunki vaikuttaa myös tuhoutuneen jo samalla vuosisadalla, jonka jälkeen se hylättiin.

Rakennukset ja löydökset
------------------------

Longanen akropoliilta on löydetty pitkän linnoitusmuurin sekä muiden rakennusten, kuten mahdollisen pyhäkön, jäänteitä. Linnoitteita on löydetty myös etelämpää Cocuzza- tai Pirgo-nimiseltä kukkulalta. Asutuksen jäänteitä on löydetty keskiseltä pronssikaudelta ja klassiselta kaudelta, ja hautausmaita keskiseltä pronssikaudelta sekä rautakaudelta 800–700-luvuilta eaa.

Lähteet
-------

1. 1 2 3 4 5 6 7 8  Hansen, Mogens Herman & Nielsen, Thomas Heine: "35 Longane", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2 3 4 5  Stillwell, Richard & MacDonald, William L. & McAllister, Marian Holland (toim.): "LONGANE Sicily", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
3. ↑  Longane *Pleiades*. Viitattu 22.10.2018.
4. ↑  Hansen, Mogens Herman: Index of characteristics that indicate polis status of 541 communities not explicitly called polis in Archaic and/or Classical sources Copenhagen Polis Centre.  Arkistoitu 24.7.2011. Viitattu 1.2.2018.
**EuroGrand** on Gibraltarilla lisensioitu nettikasinoyritys ja William Hillin tytäryhtiö.

Kasino tarjoaa satoja animoituja kasinopelejä, kuten blackjack, ruletti, videopokeri, hedelmäpelit ja internetin raaputusarvat. Lisäksi tarjolla on live-kasino, jossa käyttäjät voivat suoratoistovideon kautta pelata kasinopöydässä, jossa on oikea, ammattimainen kasinojakaja. Sivustolla on myös mobiililaitteille tarkoitettu alusta, joten käyttäjät voivat pelata kasinopelejä mobiililaitteilla.

Käyttäjät voivat pelata monella eri valuutalla. EuroGrand-sivusto on saatavilla 12 eri kielellä, joita ovat muun muassa englanti, espanja, ranska, suomi ja saksa.

EuroGrandin valikoimassa olevat kasinopelit on kehitellyt ja niitä ylläpitää Playtech Software Limited, joka on Lontoon pörssiin listautunut yritys. Se tarjoaa lisäksi iOS- ja Android-mobiilisovelluksen.

EuroGrand on sitoutunut siihen, että riippumattomat, johtavat kirjanpitoyritykset tarkistavat säännöllisesti sen toiminnan. Näin varmistetaan, että sen sivuston satunnaisnumerogeneraattori toimii puolueettomasti.

Katso myös
----------

* Nettikasino

Aiheesta muualla
----------------

* Virallinen sivusto (Arkistoitu – Internet Archive)

Lähteet
-------

1. ↑  Gambling Commission Licensee (Arkistoitu – Internet Archive)
2. ↑  Independent Betting Adjudication Service (IBAS)
**Martti Erik Olavi Castrén** (8. elokuuta 1940 Helsinki – 20. maaliskuuta 2017) oli Helsingin yliopiston kauppaoikeuden professori.

Martti Castrénin vanhemmat olivat professori Erik Castrén ja Elli Tuokko. Castrén tuli ylioppilaaksi Helsingin suomalaisesta yhteiskoulusta 1959, valmistui oikeustieteen kandidaatiksi 1963, lisensiaatiksi 1965 ja väitteli oikeustieteen tohtoriksi 1973 (väitöskirja *Liikesalaisuuksien oikeussuojasta*). Hän työskenteli patentti- ja rekisterihallituksessa 1965–1966, Espoon tuomiokunnan notaarina 1967 ja sitten Helsingin yliopistossa siviilioikeuden assistenttina, yliassistenttina, vs. ja varsinaisena apulaisprofessorina ja kauppaoikeuden apulaisprofessorina ja professorina vuodesta 1988. Castrénilla oli myös useita asiantuntija- ja luottamustehtäviä. Suomalaisen lakimiesyhdistyksen palkinnon hän sai vuonna 1974. Castrén julkaisi alaltaan sekä tutkimuksia että tietoteoksia.

Lähteet
-------

1. 1 2 3  Autio, Veli-Matti (toim.): *Suomen professorit*, s. 54. Helsinki: Professoriliitto, 2000. ISBN 951-95189-6-7.
2. ↑  Kuolleita. *Helsingin Sanomat*, 29.4.2017, s. C21.
**Martti Leonard Frick** (1. huhtikuuta 1916 Uusikaupunki – 15. elokuuta 1994 Hämeenlinna) oli suomalainen upseeri, joka toimi muun muassa Panssarikoulun johtajana ja Porin prikaatin komentajana.

Frickin vanhemmat olivat apteekkari Knut Frick ja Helmi Gummerus. Hänen puolisonsa vuodesta 1943 oli Helvi Heino.

Frick tuli ylioppilaaksi Viipurin reaalilyseosta 1937, Kadettikoulusta hän valmistui 1941. Talvisodassa Frick toimi komppanianpäällikkönä Kevyt osasto 11:ssä, jatkosodassa hän toimi komppanianpäällikkönä ja komentajan apulaisena Jääkäripataljoona 4:ssä. Frick haavoittui sodissa viisi kertaa.

Sotien jälkeen Frick toimi komppanianpäällikkönä Jääkäripataljoona 4:ssä vuodesta 1945 ja Panssarivaunupataljoonassa 1946–1959. Sotakorkeakoulussa hän työskenteli opettajana 1951–1958 ja sitten Panssarirykmentin koulutusupseerina ja sotilastarkkailijana Libanonissa 1958. Panssarivaunupataljoonan komentajana Frick toimi 1958–1961 ja 1966, Panssarikoulun johtajana 1961–1964, Porin prikaatin komentajana 1966–1968, sotilasasiamiehenä Yhdysvalloissa ja Kanadassa 1968–1971 ja sotilasuransa lopuksi Pääesikunnan tiedusteluosaston päällikkönä 1971–1972, ennen eroamistaan vakinaisesta palveluksesta.

Frick ylennettiin reservin vänrikiksi 1939, reservin luutnantiksi 1941, luutnantiksi 1942, kapteeniksi 1943, majuriksi 1953, everstiluutnantiksi 1959 ja everstiksi 1966.

Lähteet
-------

1. 1 2 3 4 5  *Kadettiupseerit 1920–2000*, s. 81. Frick, Martti Leonard. Helsinki: Kadettikunta ry. Upseeriliitto ry. 2000. ISBN 951-98334-3-9.

Aiheesta muualla
----------------

* Kangosjärvi, Jaakko: Yleisesikuntaeversti Martti Frick (muistokirjoitus), HS 22.8.1994 (Viitattu 19.2.2017)
**Privatbanken i Helsingfors** (toisinaan mainittu nimellä **Suomen Yksityispankki Helsingissä**) oli suomalainen vuosina 1896–1922 toiminut liikepankki. Sen edeltäjä, 1889 perustettu Helsingin Kansanpankki (*Helsingfors Folkbank A.B*), oli alun perin tarkoitettu kansanpankiksi käsityöläisiä ja muita pienyrittäjiä varten. 

Privatbankenilla oli vain yksi Helsingissä sijainnut konttori Unioninkadun ja Pohjoisesplanadin kulmassa Uschakoffin talossa, jonka se oli ostanut 1896. Uschakoffin talon sisäpihalle rakennettiin 1904 Lars Sonckin suunnittelema jugend-tyylinen pankkisali.

Privatbanken joutui 1920-luvun alussa vaikeuksiin kärsimiensä valuuttatappioiden takia ja se fuusioitiin 1922 Pohjoismaiden Yhdyspankkiin. Helsingin kaupunki osti entisen pankkisalin 1961 ja entisöi tilat. Jugend-salin nimellä tunnetussa entisessä pankkisalissa toimi vuodesta 1984 Helsinki-tiedotus. Nykyisin siinä toimii Robert’s Coffee -kahvila.

Lähteet
-------

* Pörssitieto: Privatbanken (erikoisartikkeli)
* Helsingin Sanomat: Kertomuksia Helsingin kortteleista, osa 38: Dromedaari Privatbankenin pankkisalista tuli Jugendsali

### Viitteet

1. ↑  Blomstedt, Yrjö: *Kansallis-Osake-Pankin historia I: 1889–1939*. Helsinki: Kansallis-Osake-Pankki, 1989. ISBN 952-90089-6-X.